ಶಿಂಜೋ ಅಬೆ ಹತ್ಯೆ: ಯೂಟ್ಯೂಬ್ ನೋಡಿ ಗನ್ ತಯಾರಿಸಿದ್ದ ಶೂಟರ್ ಟೆಟ್ಸುಯಾ ಯಮಗಾಮಿ! ಜಪಾನ್ ಮಾಜಿ ಪ್ರಧಾನಿ ಶಿಂಜೋ ಅಬೆ ಅವರನ್ನು ಗುಂಡಿಕ್ಕಿ ಕೊಂದು ಹಾಕಿದ್ದ ಹಂತಕ ಟೆಟ್ಸುಯಾ ಯಮಗಾಮಿ ಯೂಟ್ಯೂಬ್ ನಲ್ಲಿ ಗನ್ ತಯಾರಿಕೆ ಕುರಿತ ವಿಡಿಯೋಗಳನ್ನು ನೋಡಿದ್ದ ಎಂದು ತನಿಖಾಧಿಕಾರಿಗಳು ಹೇಳಿದ್ದಾರೆ. ಟೋಕಿಯೋ: ಜಪಾನ್ ಮಾಜಿ ಪ್ರಧಾನಿ ಶಿಂಜೋ ಅಬೆ ಅವರನ್ನು ಗುಂಡಿಕ್ಕಿ ಕೊಂದು ಹಾಕಿದ್ದ ಹಂತಕ ಟೆಟ್ಸುಯಾ ಯಮಗಾಮಿ ಯೂಟ್ಯೂಬ್ ನಲ್ಲಿ ಗನ್ ತಯಾರಿಕೆ ಕುರಿತ ವಿಡಿಯೋಗಳನ್ನು ನೋಡಿದ್ದ ಎಂದು ತನಿಖಾಧಿಕಾರಿಗಳು ಹೇಳಿದ್ದಾರೆ.ಜಪಾನ್‌ನ ಮಾಜಿ ಪ್ರಧಾನಿ ಶಿಂಜೋ ಅಬೆ ಅವರ ಹತ್ಯೆಯ ತನಿಖೆಯು ಮುಂದುವರೆದಿದ್ದು, ಹಂತಕ ಟೆಟ್ಸುಯಾ ಯಮಗಾಮಿ ಹತ್ಯೆಗೂ ಮುನ್ನ ಬಂದೂಕು ತಯಾರಿಸುವ ಕುರಿತ ಯೂಟ್ಯೂಬ್ ವಿಡಿಯೋಗಳನ್ನು ಪರಿಶೀಲಿಸಿದೆ ಎಂದು ಬಹಿರಂಗಪಡಿಸಿದೆ. ಇದನ್ನೂ ಓದಿ: ತಾನೇ ತಯಾರಿಸಿದ್ದ ಗನ್ ನಿಂದ ಶಿಂಜೊ ಅಬೆ ಕೊಂದ ಕೊಲೆಗಾರ, ನಿರುದ್ಯೋಗವೇ ಹತ್ಯೆಗೆ ಕಾರಣವಾಯ್ತಾ?ಈ ಕುರಿತಂತೆ ಜಪಾನ್ ಟೈಮ್ಸ್ ವರದಿ ಮಾಡಿದ್ದು, ತನಿಖಾ ಮೂಲಗಳು ಹೇಳುವಂತೆ ಬಂದೂಕುಧಾರಿ ಟೆಟ್ಸುಯಾ ಯಮಗಾಮಿ ಶಿಂಜೋ ಅಬೆ ಹತ್ಯೆಗೂ ಮುನ್ನ ಯೂಟ್ಯೂಬ್ ನೋಡಿ ಬಂದೂಕು ತಯಾರಿಸಿದ್ದ. ಹೀಗೆ ತಯಾರಿಸಿದ್ದ ಬಂದೂಕನ್ನು ಹಲವು ಬಾರಿ ಪರೀಕ್ಷೆ ಕೂಡ ನಡೆಸಿದ್ದ. ತನ್ನ ಧಾರ್ಮಿಕ ಗುಂಪಿಗೆ ಸಂಪರ್ಕ ಹೊಂದಿದ ಕಟ್ಟಡದ ಆವರಣದಲ್ಲೇ ತಾನೇ ತಯಾರಿಸಿದ್ದ ಬಂದೂಕಿನ ಪರೀಕ್ಷಿಸಿದ್ದ. ಅದೇ ಸಂಸ್ಥೆಗೆ ಯಮಗಾಮಿ ಅವರ ತಾಯಿ "ದೊಡ್ಡ ದೇಣಿಗೆ" ನೀಡಿದ್ದಾರೆ ಎಂದು ಹೇಳಲಾಗಿದೆ.ಅಬೆ ಅವರ ಹತ್ಯೆಯ ನಂತರ, ಪೊಲೀಸರು ಯಮಗಾಮಿಯ ಮನೆಯಲ್ಲಿ ಸ್ಫೋಟಕಗಳು ಮತ್ತು ಮನೆಯಲ್ಲಿ ತಯಾರಿಸಿದ ಅನೇಕ ಬಂದೂಕುಗಳು ಎಂದು ನಂಬಲಾದ ವಸ್ತುಗಳನ್ನು ವಶಕ್ಕೆ ಪಡೆದುಕೊಂಡಿದ್ದಾರೆ. ಅಬೆ ಅವರನ್ನು ಕೊಲ್ಲಲು ಬಳಸಿದಂತೆಯೇ. ಬಂದೂಕುಗಳನ್ನು ತಯಾರಿಸಲು ಪುನರಾವರ್ತಿತ ಪ್ರಯತ್ನಗಳಲ್ಲಿ ಶಂಕಿತನು ದಾಳಿಯ ಮೊದಲು ಯೂಟ್ಯೂಬ್ ಅನ್ನು ಪರಿಶೀಲಿಸಿದ್ದಾನೆ ಎಂದು ನಾರಾ ಪ್ರಿಫೆಕ್ಚರಲ್ ಪೊಲೀಸರು ಹೇಳಿದ್ದಾರೆ ಎಂದು ಜಪಾನ್ ಟೈಮ್ಸ್ ವರದಿ ಮಾಡಿದೆ.ಇದನ್ನೂ ಓದಿ: ಜಪಾನ್ ಮಾಜಿ ಪ್ರಧಾನಿ ಶಿಂಜೋ ಅಬೆ ಹಂತಕನನ್ನು ಹಿರೋ ಎಂದು ಕೊಂಡಾಡಿದ ಚೀನಾ ಸಾಮಾಜಿಕ ಜಾಲತಾಣ!ಅಬೆಗೆ ಗುಂಡು ಹಾರಿಸಲು ಯಮಗಾಮಿ ಬಂದೂಕನ್ನು "ಒಂದೇ ಬಾರಿಗೆ ಆರು ಬುಲೆಟ್ ಗಳನ್ನು ಹಾರಿಸುವಂತೆ ವಿನ್ಯಾಸಗೊಳಿಸಿದ್ದ ಎನ್ನಲಾಗಿದೆ. ಈ ಆಯುಧವು ಎರಡು ಲೋಹದ ಪೈಪ್‌ಗಳನ್ನು ಟೇಪ್‌ನೊಂದಿಗೆ ಜೋಡಿಸಿ ತಯಾರಿಲಾಗಿತ್ತು ಮತ್ತು ಎರಡೂ ಬ್ಯಾರೆಲ್‌ಗಳಿಂದ ಹಾರಿಸಲಾದ ಸಣ್ಣ ಪ್ಲಾಸ್ಟಿಕ್ ಶೆಲ್‌ಗಳಲ್ಲಿ ಇರಿಸಲಾದ ಬುಲೆಟ್ ಗಳ ಈ ಗನ್ ಗೆ ಬಳಸಲಾಗಿತ್ತು. ಒಂದು ರೀತಿಯಲ್ಲಿ ಈ ಗನ್ ಶಾಟ್‌ಗನ್‌ಗೆ ಹೋಲುತ್ತಿತ್ತು ಎಂದು ಅಧಿಕಾರಿಗಳು ಹೇಳಿದ್ದಾರೆ ಎಂದು ವರದಿಯಲ್ಲಿ ಉಲ್ಲೇಖಿಸಲಾಗಿದೆ.